แรงขายหุ้นบลูชิพฉุด SET ปิดเช้าลบ 10 จุด บ่ายเสี่ยงรูดต่อ จับตาแนวรับ 1,500 จุด
แรงขายหุ้นบลูชิพฉุด SET ปิดเช้าลบ 10 จุด บ่ายเสี่ยงรูดต่อ จับตาแนวรับ 1,500 จุด โดยดัชนีช่วงเช้าปิดที่ระดับ 1,501.07 จุด ลดลง 9.96 จุด หรือ 0.66% มูลค่าการซื้อขาย 5.09 หมื่นล้านบาท
19 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,501.07 จุด ลดลง 9.96 จุด หรือ 0.66% มูลค่าการซื้อขาย 5.09 หมื่นล้านบาท 
10 หุ้นกดดัชนีเช้านี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวลงมากกว่าที่คาดไว้ เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่จะติดลบ หลังจากที่ไม่มีประเด็นบวกใหม่เข้ามา แต่เผชิญแรงขายจากหุ้นขนาดใหญ่ ทั้งหุ้นในกลุ่มพลังงาน และกลุ่มแบงก์ หลังราคาน้ำมันก็ย่อตัวลงทำให้เกิดแรงขายหุ้นในกลุ่มพลังงาน และอัตราผลตอบแทนพันธบัตร (Bond yield) สหรัฐอ่อนตัวลงทำให้ไม่ดีต่อกลุ่มแบงก์ในระยะสั้น
ทั้งนี้ ดัชนีฯหลุดแนว 1,500 จุดระหว่างเทรด ทำให้ Sentiment ระยะสั้นเสีย แม้ว่าหุ้นขนาดกลาง และขนาดเล็ก จะปรับตัวได้ดีกว่าตลาดก็ตาม อย่างไรก็ดีช่วงนี้ให้ติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งตัวในแดนลบ แต่ให้จับตาปิดตลาดแล้วจะยืนเหนือ 1,500 จุดได้หรือไม่ พร้อมให้แนวรับ 1,490 ถัดไป 1,480-1,475 จุด ส่วนแนวต้าน 1,500 ถัดไป 1,505-1,515 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KISS  มูลค่าการซื้อขาย   5,781.78 ล้านบาท  ปิดที่  16.10 บาท เพิ่มขึ้น 7.10 บาท
OR    มูลค่าการซื้อขาย   3,757.13 ล้านบาท  ปิดที่  31.00 บาท เพิ่มขึ้น 0.75 บาท
STA   มูลค่าการซื้อขาย   3,640.05 ล้านบาท  ปิดที่  42.75 บาท ลดลง  0.75 บาท
KBANK มูลค่าการซื้อขาย   2,033.16 ล้านบาท  ปิดที่ 140.00 บาท ลดลง  3.50 บาท
TASCO มูลค่าการซื้อขาย   1,869.41 ล้านบาท  ปิดที่  22.00 บาท เพิ่มขึ้น 0.70 บาท